ອີຈິບປ່ອນບັດ ຮອບສຸດທ້າຍ ໃນການເລືອກຕັ້ງສະພາ (ເບິ່ງສະໄລດ໌)
ປະຊາຊົນອີຈິບອອກໃຊ້ສຽງ ໃນການປ່ອນບັດ ຮອບສຸດທ້າຍ ໃນການເລືອກຕັ້ງເອົາສະມາຊິກ ສະພາແຫ່ງຊາດ.
ກຸ່ມພະລາດອນພາບມຸສລິມອີຈິບກ່າວວ່າ ຕົນມີເຈດຕະນາຈະປະກອບຄະນະລັດຖະບານສາມັກຄີຊາດຂຶ້ນ ຂະນະທີ່ພວກຜູ້ມີສິດປ່ອນບັດໃນເຂດຊົນນະບົດແຫ່ງຕ່າງໆພາກັນໄປປ່ອນບັດເລືອກຕັ້ງໃນຂັ້ນຕອນທີສາມ ແລະສຸດທ້າຍຂອງການເລືອກຕັ້ງ ຊຶ່ງມາຮອດປັດຈຸບັນ ນີ້ແມ່ນຄອບງໍາໂດຍພັກສາດສະໜາອິສລາມ ການປ່ອນບັດເລືອກຕັ້ງດໍາເນີນສືບຕໍ່ໄປເປັນມື້ທີ 2 ໃນ 8 ແຂວງຮວມ ທັງແຂວງ al-Gharbiya, ແຂວງ Sinai ເໜືອແລະແຂວງ Sinai ໃຕ້ຊຶ່ງເປັນຂົງເຂດສຸດທ້າຍທີ່ຈັດໃຫ້ມີການປ່ອນບັດໃນການເລືອກຕັ້ງທີ່ເລີ້ມມາຕັ້ງແຕ່ທ້າຍເດືອນພະຈິກຜ່ານມາ ຂົງເຂດເຫລົ່ານີ້ ແມ່ນຮວມທັງທີ່ໝັ້ນປະວັດສາດຂອງກຸ່ມພະລາດອນພາບມຸສລິມ ບ່ອນທີ່ພວກຜູ້ສະມັກທີ່ຜູ້ຄົນຮູ້ຈັກດີທີ່ສຸດຂອງກຸ່ມດັ່ງກ່າວຈໍານວນນຶ່ງສະມັກແຂ່ງຂັນນັ້ນ ໄຊຊະນະຂອງເຂົາເຈົ້າໄດ້ມາບົນຄວາມເສຍຫາຍຂອງພວກພັກເສລີແລະພວກກຸ່ມຍຸວະຊົນ ທີ່ຢູ່ເບື້ອງຫຼັງການລຸກຮືຂຶ້ນຕໍ່ຕ້ານລັດຖະບານ ທີ່ຜູ້ຄົນນິຍົມທີ່ໄດ້ບັງຄັບໃຫ້ອະດີດປະທານາທິບໍດີໂຮສນີ ມູບາຣັກລາອອກຈາກອໍານາດໄປໃນເວລາເກືອບ 1 ປີຜ່ານມາ ໃນເວລາດຽວກັນພວກທະຫານທີ່ປົກຄອງປະເທດໃນປັດຈຸບັນໄດ້ເພີ່ມທະວີການປາບປາມພວກປະທ້ວງຂຶ້ນຢ່າງຮຸນແຮງ ໃນສັບປະດາຜ່ານມານີ້ ພວກທະຫານໄດ້ບຸກເຂົ້າໄປກວດຄົ້ນພວກອົງກອນນິຍົມປະຊາທິປະໄຕແລະສັງເກດການການເລືອກຕັ້ງ 10 ອົງກອນ ຮ່ວມທັງ 3 ກຸ່ມທີ່ມີສຳນັກງານຢູ່ສະຫະລັດນໍາ ໃນວັນອັງຄານວານນີ້ ກະຊວງການຕ່າງປະເທດສະຫະລັດໄດ້ເພີ່ມການຕໍາໜິຕິຕຽນຂອງ ຕົນຂຶ້ນ ໂດຍເອີ້ນການກໍ່ກວນດັ່ງກ່າວເປັນທີ່ຮັບເອົາບໍ່ໄດ້ ທ່ານນາງ Victoria Nuland ໂຄສົກປະຈໍາກະຊວງການຕ່າງປະເທດສະຫະລັດກ່າວວ່າ ພວກຄອງອໍານາດຕໍ່ຈາກລັດຖະ ບານທ່ານມູບາຣັກ ໄດ້ກ່າວໂຈມຕີຢ່າງຮຸນແຮງທີ່ສຸດຕໍ່ພວກອົງກອນຕ່າງໆທີ່ບໍ່ຂຶ້ນກັບລັດ ຖະບານນັ້ນ